**ОТЧЕНТЕН ДОКЛАД**

**ЗА ДЕЙНОСТТА НА Н.Ч. „ ЕЛИН ПЕЛИН -1927 „ ЗА 2019 год.**

**С.ОБОРИЩЕ, ОБЩ. ВЪЛЧИ ДОЛ, ОБЛ. ВАРНА**

**І . АКТУАЛНО СЪСТОЯНИЕ.**

**Отчетните събрания на Народните читалища по ЗНЧ и Устава на читалището се отчитат до 31-март. Читалищното Настоятелство отчита дейността си за изтеклата 2019 год.**

**Съгласно ЗНЧ читалищата са юридически лица с нестопанка цел, вписано е в Регистъра на народните читалища към Министерството на културата . В дейността и могат да участват всички физически лица без оглед на ограничения на възраст, пол, политически и религиозни възгледи и етническо самосъзнание. Читалищното Настоятелство работи за задоволяване на потребностите на населението свързани с обогатяване и развитие на културния живот на селото, запазване на местните традиции и обичаи.**

**ІІ. МАТЕРИАЛНО ТЕХНИЧЕСКА БАЗА.**

**По силата на ЗНЧ е предоставен сграден фонд за безвъзмездно ползване и стопанисване. През 2017 год. се направи частичен ремонт на покрива на читалищната сграда, смениха се цигли и капаци, но в момента пак има течове и падаща мазилка в библиотеката, фоаето и стълбището. Големият салон не се ползва от десет години, падаща мазилка, изгнила дограма,течове и няма ел.захранване.Закупен е компютър но интернет връзка няма. За обновяване, поддържане и частичен ремонт на материално техническата база и сградният фонд на читалището се надяваме на субсидии от общинския бюджет и на програми и проекти обявени от Министерството на културата.**

**ІІІ. КУЛТУРНО – МАСОВА ДЕЙНОСТ.**

**Към читалището имаме изграден женски клуб в който членуват жени от всички възрасти. С жителите на с.Оборище отпразнувахме:**

**1.Бабин ден – ресторант „ Хоризонт” гр. Варна.**

**2.Празнуване деня на лозаря „Трифон зарезан” – зарязване на лозе, дегустация на различни вина произведени в селото ни.**

**3.Баба Марта – подготовката за Баба Марта започна от рано, жените от клуба направиха мартенички, украсиха клуба и рано рано, на 1- март вързаха мартенички на всички деца пътуващи с ученическия автобус за Вълчи дол.**

**4.Осми март – международен ден на жената, отпразнува се във ресторант „Стара къща” гр. Добрич с много танци индивидуални изпълнения и томбола.**

**5. „Заблеяло ми е агънце” – Хидерлез – всяка година на 6 май се събираме под вековните дъбове и се люлеем за здраве, пеем и танцуваме.**

**6. Ден на Ботев и загиналите за свободата на България – поднасяне на цветя пред паметната плоча „ Загинали за Родината”.**

**7.Еньов ден – събиране на лечебни билки / липов цвят, маточина, кантарион/ с жените от клуба и беседа за опазването и лечебните им свойства.**

**8.Празник на храма „ Св. Богородица” – 15 – август, св. Литургия и курбан за здравл.**

**9.Коледните празници посрещнахме с жените от клуба, като организирахме посещение в ресторант „Стара къща” гр.Варна. С много игри, танци ,песни и баница с късмети.**

**10.Самодейци от с.Оборище и с.Бояна, съвместно посетиха събора на”Орфееви мистерии” гр.Триград.**

**Населението ни е смесено и заедно празнуваме християнските и мюсюлманските празници. Децата обикалят селото на Байрям като събират бонбони и лакомства. На Велик ден си разменяме боядисани яйца и козунак. Тези празници символично изразяват стремежа на хората към здраве и мир, щастие и сговор, любов и веселие.**

**ІV.БИБИЛОТЕЧНА ДЕЙНОСТ.**

**Средище за малки и големи, читалищните библиотеки пазят историята на книгата и качествено задоволяване на нуждите на читателите.Мисия, разбираема и убедителна, която да накара читателите да припознаят библиотеката като привлекателно място с неограничен и свободен достъп.**

**Библиотечният фонд на читалището в момента е 3444 тома литература.**

**Читателите по план са 40, изпълнение 30.**

**До 14 години – 6, от 15-18 год.- 2, от 19-28 год.-4 и над 28 год.-18, от тях 8-мъже и 22-жени.**

**Раздадена литература по план- 700 тома, изпълнение-312 тома.**

**Няма закупени нови книги.**

**От Общинска библиотека гр.Вълчи дол целогодишно читалищния секретар взема нови и търсени книги за читателите на с.Оборище , за 2019 год. над-204 книги. Прави се и книгоразнос по домовете на възрастни и трудно подвижни читатели.**

**За бележити дати и годишнини се правят кътове и витрини.**

**1.Христо Ботев – Публицист и революционер – кът.**

**2.Васил Левски – Апостола на свободата - витрина.**

**3.Трети март – Освобождението на България от османско робство – кът.**

**4.Седмица на детската книга и изкуствата – изложба на детска литература в библиотеката.**

**5.С настъпването на лятната ваканция на децата се откри нова форма на работа съвместно с местната комисия за борба срещу противообществените прояви на малолетните и непълнолетните – Община Вълчи дол . „ Лятна читалня” и „ Моят свят, в моето населено място”.**

**- „ Екология – да запазим природата чиста”- беседа .**

**-„ Разнообразието на животинския свят в нашето село”-беседа.**

**-„Забавление и игри”-футболен мач на малки врати между възрастни и деца.**

**-” Да опознаем и обикнем родния край”-лекция пред скаутите от гр.Вълчи дол, с.Ген.Киселово,с.Звънец,. и с.Оборище.Организирано от Г/жа Н.Сярова и читалищния секретар.Присъстваха много гости и родители.След лекцията скаутите се почерпиха и играха.**

**- Рисунки на любими теми, игри и др. занимателни дейности./ рисунки на асфалт,изработване на различни сувенирни предмети от подръчни материали, безопасно каране на колело /.**

**6.Ден на Народните будители – изготвяне на кът с книги и материали за Народните будители.**

**7.Посрещане на Коледа и Нова година в различни страни – кът , запознаване с обичаи и традиции.**

**V.ЦЕЛ НА РЪКОВОДСТВОТО НА ЧИТАЛИЩЕТО.**

**Основната цел в работата на читалищното Настоятелство през 2019 год. беше развитие и обогатяване на културния живот на селото, запазване на местните традиции и обичаи, съвместна работа с кметството и общината. Поддържане на читалищната сграда и инвентар.**

**Редовно се провеждат заседанията и събранията на читалищното Настоятелство и се вземат необходимите решения.**

**Екипната работа в читалището е на добро ниво, но винаги може да се желае повече в тази насока. Наред със своите служебни ангажименти, членовете на читалищното Ръководство са и участници в културно масовите мероприятия.**

**VІ.УЧАСТИЕ В ОБУЧЕНИЕ И СЕМИНАРИ.**

**Читалищния секретар редовно посещава семинари и обучителни програми.**

**VІІ.ФИНАНСИРАНЕ И ОТЧЕТНОСТ.**

**Дейността на читалището е обезпечена с държавна субсидия. Средствата за читалищата се разпределят от комисия определена със заповед на Кмета на Общината и по механизъм определен от Министерството на културата, като средствата се предоставят на читалището за самостоятелно управление съгласно Чл.23, ал.1 от ЗНЧ.**

**Читалището ни набира средства от членски внос , наеми и дарения. Финансово-счетоводната отчетност е съобразена със законовите норми. Водят се редовно приходно – разходните документи. В срок до 31 март Читалищното Настоятелство приема финансов отчет за предходната година на отчетно събрание.**

**Председател: М. БЕЯМИНОВ**